- ብቋንቋ ሩስያ ኖቪቾክ ማለት "ሓዲሽ መጻኢ (ሓዲሽ ስራሕ)" ማለት'ዩ። ኣካል ናይ ኣብ ሰብዓታትን ሰማንያታትን (1970ታትን 1980ታትን) ብሶቬት ሕብረት ብምስጢር ናይ ዝተማህዙ ምዕቡላት ዓይነት ነርቭታት ድማ'ዩ። - ሓደ ኤ-230 ቀመም ኬሚካል ካብ ሓሙሽተ ክሳብ ሸሞንተ ዕጽፊ ካብቲ ንሓደ ሰ ቪ ኤክስ (VX) ንላዕሊ መራዚ'ዩ ድማ ይበሃል። ኣብ ውሽጢ ሒደት ደቓይቕ ድማ ሰብ ክቐትል ይኽእል። - ገሊኡ ፈሳሲ ክኸውን እንከሎ፡ ብደረቕ (ዕጹም) መልክዕ'ውን ከምዘሎ ይግመት። ገሊኦም ዓይነታት "ክልተኣዊ ወይ ጽምዳዊ ኣጽዋር" ኣለዉ ይበሃል፡ እዚ ማለት ድማ ውሑድ መርዚ ዘለዎም ጽምዲ ኮይኖም ይስርሑ'ሞ ምስተሓወሱ ኣዝዮም መርዛማት ይኾኑ። - ሓደ ካብቲ ዓይነታት ነርቭ ምክልኻል ሩስያ ከም ቀመማዊ ኣጽዋር ክጥቀመሉ ፍቓድ ተዋሂቡ ይበሃል። - ብዓለም-ለኻዊ ተቖጻጸርቲ ከምዘይርከብ ተገይሩ'ኳ ተሰሪሑ እንተነበር፡ ህላዊኡ በቶም ተቖጻጸርቲ ተረኺቡ'ዩ። መግለጺ ስእሊ, ተሬዛ መይ ብዛዕባ እቲ ጉዳይ ምስ ቤት ምኽሪ ሃገራዊ ድሕነንትን አባላት ቤት ምኽሪ ተወከልቲ ህዝብን ዘትያ "እዚ ናይ ኣጽዋር ደረጃ ዘለዎ ነርቭ ተጠቒምካ ኣብ ሓንቲ ከተማ ናይ ብሪጣኒያ ዝተገብረ ናይ ቅትለት ፈተነ፡ ኣብ ስክሪፓልን ጓሉን ጥራይ ዝዓለመ ገበን ኣይኮነን" ኢላ ተሬዛ መይ ኣብ ቅድሚ ኮሞንስ ቀሪባ ኣብ ዝሃበቶ መብርሂ። "ኣንጻር ብሪጣኒያ ዝዓለመ ብሃውሪ ዝተኻየደን ህይወት ብዙሓት ሰባት ኣብ ሓደጋ ዘውደቐን ዘይሃላፍነታዊ ተግባር'ዩ" ድማ ኢላ። ብሪጣናውያን ፈላጣት ድማ'ዮም ኣብ ፖርቶን ዳውን ላቦራቶሪ (ቤተ-ምርመራ) ነቲ ዓይነት ነርቭ ኣለልዮሞ ኢላ። ሩስያ ቅድሚ ሕጂ ነቲ ነርቨ ኣፍሪያቶ'ያ ገና ኸአ ከተፍርዮ ተኽእሎ ኣለዋ ኢላ። ንሩስያ ንምውቃስ ዝተወስደ ውሳነ ድማ "ኣብ ሕሉፍ ብመንግስታዊ ምወላ መንግስቲ ሩስያ ዝተፈጸሙ ቅትለታትን፡ ሩስያ ንገለ ሰዳዕቲ ከም ቅኑዕ ዕላማ (ታርጌት) እያ ትርእዮም ዝብል ናይ ባዕልና ገምጋምን ተመርኲሱ እዩ ተወሲዱ" ድማ ኢላ። መራሒ ተቓዋሚ ሰልፊ ሰራሕተኛታት (ሌበር ፓርቲ) ጀረሚ ኮርቢን ግን ተወሳኺ ወጥሪ ንዘይምፍጣር ምስ ሩስያ "ብርቱዕ ዘተ" ምግባር የድሊ ኢሉ። "ምርኢት ሰርከስ" ሚኒስተር ጉዳያት ወጻኢ ኣሜሪካ ሬክስ ቲለርሰን ድማ ሃገሩ ምስቲ ንሩስያ ዝወቅስ ውሳነ ብሪጣኒያ ከምትሰማማዕ ገሊጹ። "እቶም ነቲ ገበን ዝፈጸሙን እቲ ገበን ክፍጸም ትእዛዝ ዝሃቡን፡ ዕቱብን ግቡእን ሳዕቤን ናይቲ ገበን ክስከሙ ከምዘለዎም ንሰማምማዕ ኢና" ኢሉ ንሱ። "ኣብ ጎኒ መሻርኽትና ዝኾነት ብሪጣኒያ ድማ ደው ንብል፡ ምውህሃድ ግብረ-መልስና ድማ ክንቅጽል ኢና" ኢሉ። ብሰኑይ ድማ ተሬዛ መይ ምስ ፕረሲደንት ፈረንሳ ኣማኑኤል ማክሮን ተዘራሪባ "ክልቲኦም ድማ ብዛዕባ'ቲ ዓብይ ጎነጻዊ ባህርያት ናይ ሩስያ ተዛትዮምን ምስ መሻርኽቲ እናተላዘብካ ዝተወሃሃደ ግብረ-መልሲ ምሃብ ከምዘድሊ ድማ ተሰማሚዖም" ኢሉ ወሃብ ቃል ተሬዛ መይ። ዋና ጸሓፊ ኔቶ (ወተሃደራዊ ቃል ኪዳን ሰንሜን ኣትላንቲክ) ጀንስ ስቶልተንበርግ ድማ ዝኾነ ይኹን ምጥቃም ነርቭ "ዘስካሕክሕን ዘይቅቡልን" ኢዩ ድሕሪ ምባል፡ ሰበ-ስልጣን'ቲ ውድብ ምስ ብሪጣኒያ ርክባት የካይዱ ከምዘለዉ ገሊጹ። ዳውኒን ስትሪት (ቤተ-መንግስቲ ብሪጣኒያ) ግን እቲ ነገር ጉዳይ "ዓንቀጽ ሓሙሽተ" (ኣርቲክል ፋይፍ) ኣይኮነን ኢሉ። ብመሰረት ዓንቀጽ ሓሙሽተ ናይ ኔቶ ሕገ-ደንቢ፡ ኣብ ልዕሊ ሓንቲ ኣባል ሃገር ዝተፈጸመ መጥቃዕቲ ኣብ ልዕሊ ኩለን ኣባል ሃገራት ከምዝተፈጸመ ይቑጸር። ወሃቢት ቃል ሚኒስትሪ ጉዳያት ወጻኢ ሩስያ ማርያ ዛኻሮቫ መግለጺ ተሬዛ መይ "ምርኢት ሰርከስ ኣብ ፓርላማ ብሪጣኒያ'ዩ" ነይሩ ኢላ። "እቲ መደምደምታ ፍሉጥ'ዩ፡ ንሱ ድማ፡ ኣብ ምትኹታኽ ዝተመርኮሰ ተወሳኺ ሓበሬታን ናይ ፖለቲካ ጎስጓስን'ዩ" ኢላ። ሩስያ በቲ ጉዳይ ትውቀስ ኣንተኾይና ብቢቢሲ ተሓቲቱ ኣብ ዝሃቦ መልሲ፡ ፕረሲደንት ቭላድሚር ፑቲን "ንመዓሙቕ ናይቲ ጉዳይ መርምርዎ'ሞ ሽዑ ክንዘራረበሉ ኢና" ዝብል መስሊ ሂቡ። ርክብ ናይ ቦሪስ ጆንሰንን ኣምባሳደር ሩስያ ኣብ ብሪጣንያ ኣለክሳንደር ያኮቬንኮን "ህዱእን ጽኑዕን" ነይሩ ኢላ ናይ ቢቢሲ ናይ ፖለቲካ አዲተር ላውራ ኩነስበርግ። እቶም ክልተ ሰብኡት ናይ ኢድ ሰላምታ ኣይተለዋወጡን፡ ጆንሰን ግን ቁጠዕ ናይ ህዝቢ ብሪጣኒያ ገሊጹ ኢላ። እዚ ከምዚ'ሉ እንከሎ፡ ሓደ ነቲ ኣብ ከባቢ'ቲ ስክሪፓልን ጓሉን ዘልሓጥ ኢሎም ዝተረኸቡሉ ኮፍ መበሊ (ቤንች) ዝተገብረ ክርደና ጥሒሱ ዝኣተወ ሰብኣይ ንኣርባዕተ ወርሒ ክእሰር ተፈሪዱ'ሎ። እቲ ገበነኛ ምዃኑ ዝኣመነ ኣቦ ሰለሰተ ቆልዑት ዝኾነ ጃሚ ናይት ዝተባህለ ሰብኣይ ኣብቲ እዋን ሰኺሩ ከምዝነበረን ንሩስያውያን ዘዋርድ ጸርፍታት ይጻረፍ ከምዝነበረን ነቲ ቤት ፍርዲ ተነጊርዎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
